Другое мінскае пагадненне

Другое мінскае пагадненне — комплекс мер па выкананні Мінскіх пагадненняў, узгоднены на саміце ў Мінску 11—12 лютага 2015 года лідарамі Германіі, Францыі, Украіны, Расіі ў фармаце «нармандскай чацвёркі», і падпісаны кантактнай групай, якая складаецца з прадстаўнікоў Расіі, Украіны, Данецкай і Луганскай Народных Рэспублік з мэтай дээскалацыі ўзброенага канфлікту на ўсходзе Украіны.

22 лютага 2022 года У. Пуцін заявіў, што пасля прызнання Расіяй Данецкай і Луганскай народных рэспублік Мінскіх пагадненняў больш не існуе.

 Кантактная група 
Дакумент, узгоднены лідарамі «нармандскай чацвёркі», падпісалі наступныя асобы:
  Украіна: Другі Прэзідэнт Украіны Леанід Кучма.
  Расія: Пасол РФ ва Украіне Міхаіл Зурабаў.
  ДНР: Аляксандр Захарчанка.
  ЛНР: Ігар Платніцкі.

 Скасаванне пагаднення 
У лютым 2022 года на фоне вострага крызісу паміж Расіяй і шэрагам краін Захаду з-за патэнцыяльнай пагрозы тэрытарыяльнай цэласнасці Украіны, звязанай з нарошчваннем расійскіх войскаў і ўзбраенняў паблізу расійска-ўкраінскай мяжы, кіраўнікі самаабвешчаных ДНР і ЛНР звярнуліся да Уладзіміра Пуціна з просьбай прызнаць незалежнасць рэспублік. Звароты падтрымалі ўсе члены Савета бяспекі, а 21 лютага 2022 года Уладзімір Пуцін падпісаў указы пра прызнанне незалежнасці і суверэнітэту рэспублік. 22 лютага 2022 года У. Пуцін заявіў, што пасля прызнання Расіяй Данецкай і Луганскай народных рэспублік Мінскіх пагадненняў больш не існуе. Паводле слоў У. Пуціна, Расія была вымушана прыняць рашэнне пра прызнанне ДНР і ЛНР з-за нібыта нежадання Украіны выконваць Мінскія пагадненні, якія фактычна былі «забітыя» задоўга да прызнання народных рэспублік Данбаса.

 Спасылкі 





Катэгорыя:Падзеі 11 лютага
Катэгорыя:Падзеі 12 лютага
Катэгорыя:Люты 2015 года
Катэгорыя:2015 год у Беларусі
Катэгорыя:Вайна на ўсходзе Украіны
Катэгорыя:Гісторыя ДНР
Катэгорыя:Гісторыя ЛНР